вѣ́дятъ такові́и, я́кѡ не у̀ ѿреко́шася мі́ра, нижѐ взыдо́ша на и́ноческое соверше́нство, поне́же стыдя́тся ѡ хрс̑тѣ̀ со апс̑ломъ воспрія́ти нищету̀, и дѣ́ланіемъ ру́къ себѣ̀ и тре́бующымъ служи́ти, дѣ́ломъ испо́лнити и́ноческій ѻбѣ́тъ, и со апо́столомъ просла́витися, расточи́вшымъ пре́жнее бога́тство, во а́лчбѣ и жа́ждѣ, въ зимѣ̀ и наготѣ̀, съ па́ѵломъ да подвиза́ются до́брымъ по́двигомъ